นักลงทุนระยะยาวที่จะได้ผลตอบแทนการลงทุนที่ดีนั้น ต้องทำอย่างไร
ก. ซื้อหุ้นที่ตกลงมาแรงอย่างไร้ตรรกะ
ข. ซื้อหุ้น Super Stock ที่มีราคาลงไปมากและต่ำกว่าพื้นฐาน
ค. ซื้อหุ้นที่แพงและถือหุ้นที่ขาดทุน
ง. เน้นไปที่หุ้นเป็นตัว ๆ
คำตอบที่ถูกต้องได้แก่ ก.  เพราะนักลงทุนระยะยาวที่จะได้ผลตอบแทนการลงทุนที่ดีนั้น ถ้ามีโอกาสก็ควรจะเข้าซื้อหุ้นที่ตกลงมาแรงอย่าง “ไร้ตรรกะ” ราคาหุ้นต่ำกว่ามูลค่าที่แท้จริงอย่าง “เห็นได้ชัด” ซื้อในจำนวนที่มีนัยสำคัญ แล้วก็ถือไว้ยาวนานจนกระทั่งราคาหุ้นขึ้นไปสูงเท่ากับหรือเกินกว่าพื้นฐานและสูงกว่าต้นทุนมากจึงพิจารณาที่จะขาย และนี่ก็คือสิ่งที่วอร์เรน บัฟเฟตต์ หรือเซียนหุ้นหลาย ๆ คนทำมาตลอดเมื่อมีโอกาสเกิดขึ้น

บ่อยครั้งเมื่อเข้าไปช้อนซื้อหุ้นในยามที่ดัชนีและหุ้นบางตัวตกลงมามากแล้วมันก็ “เด้ง” ในเวลาที่รวดเร็วซึ่งทำให้มีกำไรและขายหุ้นไปทันที  กำไรที่ได้รับมาอย่างรวดเร็วนั้นอาจจะทำให้รู้สึกดี รู้สึกว่ากล้าสวนกระแส “กล้าในยามที่คนอื่นกลัว” และประสบความสำเร็จในการ “ลงทุน”  แต่ในความเป็นจริงก็คือ กำไรที่เรารับนั้นมักจะน้อยหรือไม่มากเมื่อเทียบกับความเสี่ยงที่จะต้องรับ  ถ้าจะพูดแบบนักเลงคีย์บอร์ดของไทยก็คือ  “เก็บเหรียญบาทบนซุปเปอร์ไฮเวย์”

ดังนั้น  เซียนหุ้นนักลงทุนระยะยาวอย่างปีเตอร์ ลินช์จึงมีสุภาษิตว่า  “อย่ารับมีดที่กำลังตกสู่พื้น”  ซึ่งมีความหมายว่า   ในยามที่ตลาดหุ้นกำลังตกลงมาอย่างแรงเป็นแพนิกหรือใกล้ ๆ เป็นแพนิกนั้น  บ่อยครั้ง  การเข้าไปซื้อก็คล้าย ๆ  กับการไป “รับมีด” ซึ่งทำให้บาดเจ็บรุนแรงได้  วิธีที่ดีกว่าน่าจะเป็นการรอให้ “มีดตกลงถึงพื้นก่อน” แล้วค่อยเข้าไป “เก็บหุ้น” ได้อย่างปลอดภัยและสบายใจ  “มีดที่ตกลงถึงพื้นแล้ว” ก็คือภาวะที่การตกอย่างแรงเริ่มหยุด  ความผันผวนของหุ้นน้อยลง  ซึ่งอาจจะมาจากปัจจัยที่ทำให้หุ้นตกลงแรงเริ่มคลายตัวลง  เป็นต้น
ความรู้ทางการเงิน,ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน